בני אהובה/הלכות אישות/י/יב
הלכות אישות/י/יב

וכן תקנו חכמים שכל הנושא בתולה וכו'. עיין בשו"ע סימן (ס"ג) [ס"ד] סעיף ב' דכתב הרמ"א בהגה על דברי השו"ע דכתב דבעולה צריכה שמחה ג' ימים דהאשה יכולה למחול על שמחתה והקשה בית שמואל ס"ק א' דהא הר"ן אוסר בחתן למלאכה ולא כתב דמהני מחילה והיינו משום דהר"ן פוסק בבחור שנשא בעולה שצריך ז' ימים לשמחה והרבינו ירוחם דכתב יכולה למחול היינו כדעת האומר דאף בבחור שנשא בעולה סגי בשלשה ימים וא"כ הרמ"א שהביא דברי הרי"ו בפשיטות צריך ישוב עכ"ל ודברי ב"ש צריכן ישוב כי הרי"ו הכריע להדיא כדעת האומרים דבחור באלמנה צריך ז' ימים לשמחה וכתב וכן נהגו ובאמת הך מילתא דכתב רי"ו דיכולה למחול כתב רי"ו אהך דאמרו חכמים שקדו על תקנת בנות ישראל ג' ימים בזה כתב רי"ו דיכולה למחול ומזה למד רמ"א דהוא הדין לאחר נשואין דיכולה למחול על שמחתה וברור דכוונתו על שמחת אכילה ושתיה דהוא דומה להכנה דקודם נשואין דכתב רבינו ירוחם דיכולה למחול אבל להתירו במלאכה מזה לא דיבר הרמ"א דעל זה אין לו ממה ללמוד מדברי רי"ו כלל דהוא לא דיבר רק מתקנת שקדו.